แนวโน้มดัชนีเช้าแกว่งกรอบแคบ
นักวิเคราะห์ฯคาดตลาดหุ้นไทยเช้านี้แกว่งกรอบแคบ ตลาดแถบเอเชียเริ่มกลับมาฟื้นตัว-ขณะที่ตลาดสหรัฐฯเริ่มหยุดการอ่อนตัวลง อาจทำให้ตลาดหุ้นบ้านเราที่ปรับฐานมา 2 วันมีลุ้นแกว่งไซต์เวย์ในเชิงบวกได้
17 ส.ค. 2553

นักวิเคราะห์ฯคาดตลาดหุ้นไทยเช้านี้แกว่งกรอบแคบ ตลาดแถบเอเชียเริ่มกลับมาฟื้นตัว-ขณะที่ตลาดสหรัฐฯเริ่มหยุดการอ่อนตัวลง อาจทำให้ตลาดหุ้นบ้านเราที่ปรับฐานมา 2 วันมีลุ้นแกว่งไซต์เวย์ในเชิงบวกได้
นายเตชธร ลาภอุดม ผู้อำนวยการฝ่ายบริหารหลักทรัพย์และผลิตภัณฑ์ตราสารทุน บล.เอเชียพลัส กล่าวว่า ตลาดหุ้นไทยเช้านี้คาดว่าจะแกว่งตัวในกรอบแคบ ภาพรวมบรรยากาศตลาดหุ้นเอเชียกลับมาฟื้นตัวเล็กน้อย โดยเช้านี้ตลาดฯภูมิภาคเปิดมาบวก-ลบสลับกันไป ขณะที่ตลาดหุ้นสหรัฐฯก็หยุดการอ่อนตัวลง            ดังนั้น น่าจะทำให้หุ้นในตลาดบ้านเราที่มีการปรับฐานมา 2 วันอาจจะ Sideway เชิงบวกได้ในวันนี้ แต่ในส่วนของแรงซื้อจากนักลงทุนต่างชาติยังเบาบางอยู่ ซึ่งยังต้องระมัดระวัง ทั้งนี้ มองว่าหุ้นที่น่าจะได้ประโยชน์จะเป็นหุ้นที่เกี่ยวกับการบริโภคภายในประเทศ เช่น กลุ่มรถยนต์           ส่วนปัจจัยในประเทศเรื่องของการเมือง เริ่มมีการลดพื้นที่บังคับใช้ พ.ร.ก.ฉุกเฉินฯลงเป็นลำดับ ๆ ซึ่งก็ช่วยลดบรรยากาศความร้อนแรงสำหรับประเด็นนี้ได้ สำหรับมาตรการแก้ปัญหาหนี้นอกระบบก็น่าจะส่งผลดีในเรื่องของการจับจ่ายใช้สอยของประชาชน และการปรับขึ้นเงินเดือนของข้าราชการก็จะช่วยหนุนกำลังซื้อภายในประเทศ           ทั้งนี้ หากมองการบริโภคภายในประเทศ โดยกลุ่มธุรกิจที่น่าจะได้ประโยชน์จะเป็นกลุ่มธุรกิจที่ประชาชนจับจ่ายใช้ส่อยอยู่แล้วทั้งห้างสรรพสินค้า เช่น HMPRO , BIGC , CPALL กลุ่มบันเทิง เช่น MAJOR กลุ่มโรงพยาบาลและสุขภาพ เช่น KH, BH, BGH  พร้อมให้แนวรับ 858 จุด แนวต้าน 870 จุด